# *ED* Lēmuma 2020/005/R II pielikums

# *ED* Lēmuma 2020/005/R II pielikums

***AMC* un *GM* par *ARA* daļu. 1. izdevums, 9. grozījums**

2012. gada 19. aprīļa *ED* Lēmuma 2012/006/R pielikums ir grozīts atbilstīgi tam, kā noteikts turpmāk.

Grozījuma teksts ir izkārtots tā, lai parādītu gan svītroto tekstu, gan jauno vai grozīto tekstu:

a) svītrotais teksts ir ~~pārsvītrots~~;

b) jaunais vai grozītais teksts ir iekrāsots zilā krāsā un

c) divpunkte “(..)” norāda, ka pārējais teksts nav grozīts.

**A APAKŠDAĻA. VISPĀRĒJAS PRASĪBAS**

**AMC1 par ARA.GEN.360. punkta “Kompetentās iestādes maiņa” a) apakšpunktu**

Kad kompetentā iestāde, kura nodod dokumentus, pārsūta pretendenta būtisko slimību vēstures kopsavilkumu un medicīniskās dokumentācijas kopijas kompetentajai iestādei, kura saņem dokumentus, saskaņā ar ARA.GEN.360. punkta a) apakšpunktu, tai ir jāpārsūta vismaz turpmāk norādītā dokumentācija.

a) Šādu dokumentu kopijas:

1. jaunākais aviācijas medicīnas ziņojums, kurā detalizēti norādīti attiecīgajai veselības apliecības klasei nepieciešamo aviācijas medicīnas pārbaužu un novērtējumu rezultāti;

2. pieteikuma veidlapa, pārbaudes veidlapa un izdotā veselības apliecība;

3. jaunākā elektrokardiogramma (EKG), oftalmoloģiskās un ausu, deguna, kakla (*LOR*), tostarp audiometrijas, pārbaudes ziņojumi atbilstoši attiecīgajai veselības apliecības klasei;

4. pirmreizējā medicīniskā pārbaude vai apliecinošie dokumenti, kas tika pievienoti pēdējā medicīniskās informācijas pārsūtīšanas reizē starp licencēšanas iestādēm; ja šādi dokumenti nav pieejami, to vietā jāpārsūta medicīniskais ziņojums no pēdējām trim aviācijas medicīnas pārbaudēm;

5. garīgās veselības pārbaude atbilstoši attiecīgajai veselības apliecības klasei un

6. jebkāda cita būtiska medicīniskā dokumentācija, un

b) ārsta eksperta aizpildīta un parakstīta slimību vēstures kopsavilkuma veidlapa, kas noteikta AMC1 par ARA.GEN.360. punkta a) apakšpunkta 2. daļu.

**AMC1 par ARA.GEN.360. punkta “Kompetentās iestādes maiņa” a) apakšpunkta 1. daļu**

# APLIECĪBAS PĀRBAUDES VEIDLAPA

Šajā veidlapā “apliecības izdevēja kompetentā iestāde” ir ARA.GEN.360. punktā noteiktā “kompetentā iestāde, kura nodod dokumentus”.

|  |  |  |  |  |
| --- | --- | --- | --- | --- |
| APLIECĪBAS PĀRBAUDES VEIDLAPA  Šī veidlapa ir jāaizpilda un jāparaksta tai kompetentajai iestādei, kas ir izdevusi un parakstījusi pārsūtāmo apliecību. | | | | |
| **Nr.** | **APRAKSTS** |  | | |
| **1.** | Apliecības(-u) izdevējvalsts | *Valsts* | | |
| **2.** | Apliecību/sertifikātu nosaukums (tostarp ierobežojums(-i)) un atbilstošie apliecību/sertifikātu numuri\* | *Piemēram, PPL(A) – ANO valsts kods.FCL.xxx – nav spēkā esošu kvalifikācijas atzīmju*  *vai SPL – ANO valsts kods.FCL.xxx* | | |
| **3.** | Apliecības izdošanas diena un derīguma termiņš (ja piemērojams) | *Izdota PPL(A): xx/xx/xxxx*  *Izdota SPL: xx/xx/xxxx* | | |
| **4.** | Pilns vārds un uzvārds  (uzvārdi un vārdi) | *1. UZVĀRDS, 2. UZVĀRDS utt.*  *1. vārds, 2. vārds utt.* | | |
| **5.** | Dzimšanas datums (dd/mm/gggg) | *xx/xx/xxxx* | | |
| **6.** | Adrese  (kas norādīta apliecībā) |  | | |
| **7.** | Kontaktinformācija:  a) e-pasta adrese un  b) tālruņa numurs. | *Piemērs*  *a) paraugs@paraugs.eu*  *b) +(valsts kods) xxxxxxxxx* | | |
| **8.** | Valstspiederība | *Valsts* | | |
| **9.** | Izdevējiestāde (nepieciešamības gadījumā apliecības izdošanas nosacījumi) | *Valsts un iestāde* | | |
| **10.** | Spēkā esošas un spēku nezaudējušas kvalifikācijas atzīmes/tiesības un sertifikāti (tips/klase/instruments/papildu kvalifikācijas atzīmes un instruktora/eksaminētāja sertifikāti)  **Piezīme:** norādīt visus piemērojamos ierobežojumus un paplašinājumus. | **Kvalifikācijas atzīmes un sertifikāti** | | **Spēkā līdz (dd/mm/gggg)** |
| *piemēram, TMG (planieris)* | | *xx/xx/xxxx* |
| *piemēram, FI (planieris)*  *ar TMF un FI paplašinājumiem* | | *xx/xx/xxxx* |
|  | | |
| **11.** | Spēku zaudējušas kvalifikācijas atzīmes un sertifikāti (tips/klase/instruments/papildu kvalifikācijas atzīmes un instruktora/eksaminētāja sertifikāti)  **Piezīme:** norādīt visus piemērojamos ierobežojumus un paplašinājumus. | **Kvalifikācijas atzīmes un sertifikāti** | | **Spēkā līdz (dd/mm/gggg)** |
| *piemēram, TMG (lidmašīna)* | | *xx/xx/xxxx* |
| **12.** | Piezīmes, piemēram, īpaši apstiprinājumi par ierobežojumiem vai tiesību apstiprinājumi (piemēram, valodas prasmes līmenis un derīgums (angļu valoda, cits)) | *Īpaši apstiprinājumi* | | |
| *Valoda* | *Līmenis* | *Derīgums (dd/mm/gggg)* |
|  |  |  |
| **13.** | Informācija par teorētisko zināšanu apguves vai mācību lidojumu pabeigšanu, teorētisko zināšanu eksāmenu vai prasmju pārbaudi citās dalībvalstīs attiecīgā gadījumā (piemēram, *ATPL* teorētisko zināšanu derīgums) | *piemēram, IR teorija derīga līdz xx/xx/xxxx* | | |
| **14.** | Izmeklēšana – pabeigta vai notiekoša\* | **Jā □** | | **Nē □** |
| (Ja “jā”, norādīt detalizētu informāciju atsevišķā lapā.) | | |

\* Norādiet visas turētās apliecības un sertifikātus. Norādiet sertifikātu(-us), ja jūsu rīcībā vairs nav derīgas apliecības.

\*\* 14. punkts: norādiet, vai notiek izmeklēšana saistībā ar veselības apliecību un pilota apliecību vai to apturēšanas vai anulēšanas darbības.

|  |
| --- |
| Es \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ apliecinu, ka sniegtā informācija ir patiesa, pilnīga un pareiza.  Komentāru sniegšanai lūdzam izmantot brīvo vietu, kas sniegta turpmāk vai nākamajā lapā, un atzīmējiet šeit: □ |
| Iestāde:  Kontaktinformācija: Amats:  Paraksts: Zīmogs: Datums: |
| Piezīmes: |

**AMC1 par ARA.GEN.360. punkta “Kompetentās iestādes maiņa” a) apakšpunkta 2. daļu**

# SLIMĪBU VĒSTURES KOPSAVILKUMS: VEIDLAPA MEDICĪNISKĀS DOKUMENTĀCIJAS PĀRSŪTĪŠANAI

|  |  |  |  |
| --- | --- | --- | --- |
| **SLIMĪBU VĒSTURES KOPSAVILKUMS: VEIDLAPA MEDICĪNISKĀS DOKUMENTĀCIJAS MEDICĪNISKO DATU KONFIDENCIĀLAI PĀRSŪTĪŠANAI** | | | |
| **Nr.** | **Apraksts** |  | |
| 1. | Apliecības(-u) izdevējvalsts | *Valsts* | |
| 2. | Apliecības(-u)/sertifikāta(-u) nosaukums un atbilstošais turētās(-o) apliecības(-u) sērijas numurs (vai valsts medicīniskās uzskaites numurs) | *piemēram, PPL(A) — ANO valsts kods.FCL.xxx*  *vai SPL – ANO valsts kods.FCL.xxx* | |
| 3. | Pilns vārds un uzvārds  (uzvārdi un vārdi) | *1. UZVĀRDS, 2. UZVĀRDS utt.*  *1. vārds, 2. vārds utt.* | |
| 4. | Dzimšanas datums (dd/mm/gggg) | *xx/xx/xxxx* | |
| 5. | Adrese |  | |
| 6. | Kontaktinformācija:  a) e-pasta adrese un  b) tālruņa numurs. | *Piemērs*  *a) paraugs@paraugs.eu*  *b) +(valsts kods) xxxxxxxxxx* | |
| 7. | Valstspiederība | *Valsts* | |
| 8. | Izdevējiestāde | *Valsts un iestāde* | |
| 9. | Pirmreizējā veselības apliecība | Izdošanas datums | *xx/xx/xxxx* |
| Pārbaudes datums | *xx/xx/xxxx* |
| Apliecības tips (Vienotās aviācijas prasības (*JAR*), |  |
| *Med* daļa vai valsts apliecība) |  |
| Klase |  |
| 10. | Pēdējo trīs derīguma termiņa pagarināšanas/atjaunošanas pārbaužu datumi (ja šādas pārbaudes ir veiktas) |  | |
|  | |
|  | |
| 11. | Ierobežojumi (ja tādi ir noteikti) |  | |
| 12. | Piezīmes par būtiskiem pretendenta slimību vēstures vai pārbaudes aspektiem (attiecīgā gadījumā lūdzam pievienot ziņojumus)  Lūdzam pievienot vismaz jaunāko pārbaudes ziņojumu un elektrokardiogrammu (EKG). Turklāt, ja nepieciešams, ņemot vērā attiecīgo veselības apliecības klasi, lūdzam pievienot jaunākos oftalmoloģiskās un ausu, deguna, kakla (LOR) un garīgās veselības pārbaudes ziņojumus. |  |  |
| 13. | Izmeklēšana – pabeigta vai notiekoša\* | **Jā □** | **Nē □** |
| (Ja “jā”, norādīt detalizētu informāciju atsevišķā lapā.) | |

\* 13. punkts: norāda, vai notiek izmeklēšana saistībā ar veselības apliecību un pilota apliecību vai to apturēšanas vai anulēšanas darbības.

Ja šajā veidlapā nav pietiekami daudz vietas kādas informācijas sniegšanai, lūdzam izmantot papildu lapas.

|  |  |  |
| --- | --- | --- |
| **SERTIFIKĀCIJA** | | |
| Es, Dr.  , kā (*NAA* nosaukums) ārsts eksperts  apliecinu, ka informācija, kas sniegta iepriekš un visās pievienotajās papildu lapās, ir patiesa, pilnīga un pareiza. | | |
| Datums | Paraksts | Licencēšanas iestāde un zīmogs |

**GM1 par ARA.GEN.360. punktu “Kompetentās iestādes maiņa”**

# PIETEIKUMA VEIDLAPA KOMPETENTĀS IESTĀDES MAIŅAI

Šajā veidlapā “pašreizējā kompetentā iestāde” ir ARA.GEN.360. punkta “kompetentā iestāde, kura nodod dokumentus” un “jaunā kompetentā iestāde” ir ARA.GEN.360. punkta “kompetentā iestāde, kura saņem dokumentus”.

|  |  |  |
| --- | --- | --- |
| **PIETEIKUMA VEIDLAPA KOMPETENTĀS IESTĀDES MAIŅAI** | | |
| Informācija par pretendentu | Pilns vārds un uzvārds  (uzvārdi un vārdi) | *1. UZVĀRDS, 2. UZVĀRDS utt.*  *1. vārds, 2. vārds utt.* |
| Apliecības(-u)/sertifikāta(-u) nosaukums (tostarp ierobežojums(-i)) un atbilstošais(-ie) apliecības(-u)/sertifikāta(-u) numurs(-i)\* | *piemēram, PPL(A) — ANO valsts kods.FCL.xxx*  *piemēram, SPL – ANO valsts kods.FCL.xxx* |
| Pašreizējā kompetentā iestāde | *Valsts un iestāde* |
| Jaunā kompetentā iestāde | *Valsts un iestāde* |
| Es, (vārds, uzvārds), ar šo iesniedzu pieteikumu par kompetentās iestādes maiņu, manu pašreizējo kompetento iestādi aizstājot ar jauno kompetento iestādi. Šajā saistībā es piekrītu medicīniskās dokumentācijas pārsūtīšanai, tostarp medicīniskās dokumentācijas pārsūtīšanai un saistītai informācijas apmaiņai starp pašreizējo un jauno kompetento iestādi. Es piesakos uz visu to manu apliecību pārsūtīšanu, kas izdotas dažādās kategorijās saskaņā ar Regulu (ES) Nr. 1178/2011, Regulu (ES) 2018/395 un Regulu (ES) 2018/1976. | | |
| Saņemot “jaunās” apliecības/sertifikātus un veselības apliecību, es nekavējoties nodošu manas pašreizējās apliecības/sertifikātus un veselības apliecību jaunajai kompetentajai iestādei.  Es apzinos, ka pašreizējā kompetentā iestāde joprojām ir mana kompetentā iestāde līdz brīdim, kad attiecīgā gadījumā saņemšu jaunās apliecības/sertifikātus un veselības apliecību, ko izdevusi jaunā kompetentā iestāde.  Ar šo apliecinu, ka neesmu iesniedzis citu pieprasījumu citai kompetentajai iestādei, kas nav iepriekš norādītā jaunā kompetentā iestāde.  Es esmu pilnīgi iepazinies(-usies) ar [*norādīt atsauci uz attiecīgo pašreizējās kompetentās iestādes informatīvo materiālu*] un iesniedzis(-gusi) visus mana pieteikuma izvērtēšanai nepieciešamos dokumentus.  Es apliecinu, ka šajā pieteikuma veidlapā sniegtā informācija ir patiesa, pilnīga un pareiza.  Jebkāda nepareiza informācija šajā veidlapā vai neatbilstība pamatregulas IV pielikuma pamatprasībām vai Regulas (ES) Nr. 1178/2011, Regulas (ES) 2018/395 un Regulas (ES) 2018/1976 prasībām var būt iemesls tam, lai liegtu pieteikuma iesniedzējam dokumentācijas pārsūtīšanu jaunajai kompetentajai iestādei no pašreizējās kompetentās iestādes. | | |
| Paraksts: | | Datums: |

\* Jānorāda visas personas rīcībā esošās apliecības un sertifikāti. Norādiet tikai saistīto(-os) sertifikātu(-us), ja jums vairs nav derīgas apliecības (piemēram, *SFI(A)*).

GM2 par ARA.GEN.360. punktu “Kompetentās iestādes maiņa”

# APLIECĪBAS PĀRBAUDE

Apliecības pārbaude ietver visu to saistīto tiesību, kvalifikācijas atzīmju, sertifikātu un apstiprinājumu pārbaudi, kas tika iegūti saskaņā ar Regulas (ES) Nr. 1178/2011, Regulas (ES) 2018/395 un Regulas (ES) 2018/1976 tehniskajām prasībām. Tas nozīmē, ka nav ietvertas, piemēram, vecākā eksaminētāja tiesības.

# PIEEJAMĀ DOKUMENTĀCIJA

Pieejamā medicīniskā dokumentācija ir visa medicīniskā dokumentācija par apliecības turētāju, kas ir saistīta ar veselības apliecības vēsturi.

# DOKUMENTĀCIJA

Licencēšanas un medicīniskās dokumentācijas oriģināli ir apliecības turētāja dokumentācijas oriģināli vai elektroniskā dokumentācija, ko glabā kompetentā iestāde.

# DERĪGUMA TERMIŅI

Atkārtoti izsniedzot apliecību(-as) un veselības apliecību(-as), kompetentajai iestādei , kura saņem dokumentus, jāpārliecinās, ka derīguma termiņi un ierobežojumi (ja tādi ir) atbilst pārsūtītās(-o) apliecības(-u) un veselības apliecības(-u) derīguma termiņiem un ierobežojumiem.

# APSTRĀDE

Visu dokumentu apstrāde nozīmē to, ka kompetentā iestāde, kura saņem dokumentus, pārbauda visas no kompetentās iestādes, kura nodod dokumentus, saņemtās informācijas pilnīgumu un pareizību un nepieciešamības gadījumā lūdz kompetentajai iestādei, kura nodod dokumentus, skaidrojumu. Ja kompetentā iestāde, kura saņem dokumentus, dokumentu apstrādes laikā jebkādā veidā konstatē neatbilstību pamatregulas IV pielikuma pamatprasībām vai Regulas (ES) Nr. 1178/2011, Regulas (ES) 2018/395 un Regulas (ES) 2018/1976 prasībām, tai jānoraida kompetentās iestādes maiņas pieteikums un jāinformē kompetentā iestāde, kura nodod dokumentus, saskaņā ar tās valsts pārvaldes noteikumiem.

**GM3 par ARA.GEN.360. punktu “Kompetentās iestādes maiņa”**

Kompetentā iestāde var noteikt un īstenot administratīvās procedūras, ko tā uzskata par piemērotām. Turpmāk sniegti praktiski norādījumi, ko uzskata par labāko praksi, kas var sekmēt kompetento iestāžu darbu un savstarpējo koordināciju.

# APTURĒŠANAS, ANULĒŠANAS VAI NOTIEKOŠAS IZMEKLĒŠANAS GADĪJUMI

Apliecības vai veselības apliecības apturēšanas gadījumā tiesības atcelt apturēšanu ir tikai kompetentajai iestādei, kas to ir apturējusi. Tāpēc apliecības turētājs ar apturētu apliecību vai veselības apliecību nevar iesniegt pieteikumu par kompetentās iestādes maiņu, kamēr apturēšana nav anulēta.

Apliecības anulēšanas gadījumā apliecības turētājs var iesniegt pieteikumu par kompetentās iestādes maiņu. Apliecības turētājs nesaņem jaunu apliecību uzreiz pēc kompetentās iestādes maiņas, bet var iesniegt pieteikumu jaunajai iestādei jaunas apliecības saņemšanai pēc tam, kad ir izpildītas visas vajadzīgās Regulas (ES) Nr. 1178/2011 I pielikuma (*FCL* daļas) un/vai Regulas (ES) 2018/395 III pielikuma (*BFCL* daļas) prasības, un/vai Regulas (ES) 2018/1976 III pielikuma (*SFCL* daļas) prasības. Tomēr attiecīgā gadījumā apliecības turētājs var nekavējoties saņemt veselības apliecību no kompetentās iestādes, kura saņem dokumentus.

Veselības apliecības anulēšanas gadījumā veselības apliecības turētājs var iesniegt pieteikumu par kompetentās iestādes maiņu. Veselības apliecības turētājs nesaņem jaunu apliecību uzreiz pēc kompetentās iestādes maiņas, bet var iesniegt pieteikumu jaunajai iestādei par jaunas veselības apliecības un jaunas apliecības saņemšanu pēc tam, kad ir izpildītas visas vajadzīgās Regulas (ES) Nr. 1178/2011 I pielikuma (*FCL* daļas) un IV pielikuma (*MED* daļas) prasības un/vai Regulas (ES) 2018/395 III pielikuma (*BFCL* daļas) prasības, un/vai Regulas (ES) 2018/1976 III pielikuma (*SFCL* daļas) prasības.

Ja, pamatojoties uz pierādījumiem par neatbilstību, notiek izmeklēšana, apliecības turētājam ir liegts uzreiz iesniegt pieteikumu par kompetentās iestādes maiņu. Jāparedz pietiekams laiks lietas izmeklēšanai, lai nonāktu pie slēdziena par to, vai apliecība vai veselības apliecība ir jāaptur vai jāanulē, pirms apliecības turētājs var iesniegt pieteikumu par kompetentās iestādes maiņu.